CELEX: 22012D0220
Language: fi
Date: 2012-01-19 00:00:00
Title: 2012/220/EU: Yhteistä passitusmenettelyä käsittelevän EU–EFTA-sekakomitean päätös N:o 1/2012, annettu 19 päivänä tammikuuta 2012 , Kroatian kutsumisesta liittymään yhteisestä passitusmenettelystä 20 päivänä toukokuuta 1987 tehtyyn yleissopimukseen

26.4.2012   
            
            
               FI
            
            
               Euroopan unionin virallinen lehti
            
            
               L 114/29
            
         YHTEISTÄ PASSITUSMENETTELYÄ KÄSITTELEVÄN EU–EFTA-SEKAKOMITEAN PÄÄTÖS N:o 1/2012,
   annettu 19 päivänä tammikuuta 2012,
   Kroatian kutsumisesta liittymään yhteisestä passitusmenettelystä 20 päivänä toukokuuta 1987 tehtyyn yleissopimukseen
   (2012/220/EU)
   SEKAKOMITEA, joka
   ottaa huomioon yhteisestä passitusmenettelystä 20 päivänä toukokuuta 1987 tehdyn yleissopimuksen (1), jäljempänä ’yleissopimus’, ja erityisesti sen 15 artiklan 3 kohdan e alakohdan,
   sekä katsoo seuraavaa:
   
               (1)
            
            
               Kroatian sekä Euroopan unionin, Islannin tasavallan, Norjan kuningaskunnan ja Sveitsin valaliiton välillä kuljetettaviin tavaroihin sovellettava yhteinen passitusmenettely helpottaisi Kroatian kanssa käytävän kaupan edistämistä.
            
         
               (2)
            
            
               Tällaisen menettelyn aikaansaamiseksi on aiheellista kutsua Kroatia liittymään yleissopimukseen,
            
         ON HYVÄKSYNYT TÄMÄN PÄÄTÖKSEN:
   1 artikla
   Yleissopimuksen 15 a artiklan mukaisesti Kroatia kutsutaan tähän päätökseen liitetyllä Euroopan unionin neuvoston ja Kroatian välisellä kirjeenvaihdolla liittymään yleissopimukseen 1 päivästä heinäkuuta 2012.
   2 artikla
   Tämä päätös tulee voimaan päivänä, jona se hyväksytään.
   
      Tehty Brysselissä 19 päivänä tammikuuta 2012.
      
         
            Sekakomitean puolesta
         
         
            Puheenjohtaja
         
         Mirosław ZIELIŃSKI
      
   
   
      (1)  EYVL L 226, 13.8.1987, s. 2.
   
      LIITE
      Arvoisa Herra,
      Minulla on kunnia ilmoittaa Teille 19 päivänä tammikuuta 2012 hyväksytystä yhteistä passitusmenettelyä käsittelevän EU–EFTA-sekakomitean päätöksestä (päätös N:o 1/2012), jolla Kroatia kutsutaan liittymään yhteisestä passitusmenettelystä 20 päivänä toukokuuta 1987 tehdyn sopimuksen sopimuspuoleksi. Euroopan unioni kehottaa Kroatiaa antamaan vakuutuksen siitä, että se soveltaa mainittua yleissopimusta syrjimättömällä tavalla kaikkiin sen jäsenvaltioihin.
      Kroatian liittyminen yleissopimukseen voidaan toteuttaa tallettamalla sen liittymisasiakirja Euroopan unionin neuvoston pääsihteeristöön yhdessä Kroatian virallisella kielellä tehdyn yleissopimuksen käännöksen kanssa yleissopimuksen 15 a artiklan mukaisesti.
      Vastaanottakaa, Arvoisa Herra, korkeimman kunnioitukseni vakuutus.
      
         
            Pääsihteeri
         
         
            Euroopan unionin neuvoston pääsihteeristö
         
      
      Kroatia, joka
      panee merkille 19 päivänä tammikuuta 2012 hyväksytyn yhteistä passitusta käsittelevän EU–EFTA-sekakomitean päätöksen (päätös N:o 1/2012), jolla Kroatia kutsutaan liittymään yhteisestä passitusmenettelystä 20 päivänä toukokuuta 1987 tehtyyn yleissopimukseen, jäljempänä ’yleissopimus’,
      panee merkille kutsun liittyä yleissopimukseen,
      haluaa tulla yleissopimuksen sopimuspuoleksi,
      TÄTEN
      liittyy yleissopimukseen,
      liittää tähän asiakirjaan yleissopimuksen käännöksen Kroatian virallisella kielellä,
      ilmoittaa hyväksyvänsä kaikki yhteistä passitusta käsittelevän EU–EFTA-sekakomitean suositukset ja päätökset, jotka hyväksytään 19 päivän tammikuuta 2012 ja sen päivän välisenä aikana, jona Kroatian liittyminen tulee voimaan yleissopimuksen 15 a artiklan mukaisesti,
      Tehty …